Publication: Magyar Közlöny
Issue: MK-1999-80 (Year: 1999, Number: 80)
Era: 1990-2004
Section: az 5/1999. (III. 31.) AB határozatában ezzel összefüggésben hangsúlyozta: indokolt, hogy ennek a feladatnak a
Paragraph Index: 143

c) pontjának harmadik fordulatában megfogalmazott különös feltétel (alaposan feltehető, hogy a terhelt szabadlábon hagyása esetén újabb bűncselekményt követne el), szükségtelenül és aránytalanul korlátozza a szabadsághoz való jogot. 2.1. Az Alkotmánybíróság álláspontjának kialakításánál — az Alkotmány 7. §-ának (1) bekezdésében foglaltakra is tekintettel — figyelemmel volt a Polgári és Politikai Jogok Egyezségokmányának rendelkezéseire, valamint az Emberi Jogok Európai Egyezménye releváns rendelkezéseivel összefüggő dokumentumokra, amelyeket az Európa Tanács szervezetei az előzetes fogva tartás tekintetében tagállamaikkal szemben elvárásként megfogalmaztak. Az Alkotmánybíróság megítélése szerint a Be. szabályozása általában megfelel azoknak a követelményeknek, amelyeket a törvényhozás szintjén a nemzetközi kötelezettségekből adódóan az alkotmányosság megkövetel. A Polgári és Politikai Jogok Egyezségokmánya 9. cikkének 1. pontja szerint: „Mindenkinek joga van a szabadságra és a személyi biztonságra. Senkit sem lehet önkényesen őrizetbe venni vagy letartóztatni. Senkit sem lehet szabadságától másként, mint a törvényben meghatározott okokból és a törvényben meghatározott eljárás alapján megfosztani.” Az Egyezségokmány 3. pontja második mondatában rögzíti: „Az általános szabály ne legyen az, hogy az ítélethozatalra váró személyt őrizetben kell tartani, azonban a szabadlábra helyezést függővé lehet tenni olyan biztosítékoktól, amelyek szavatolják, hogy az érintett személy a tárgyaláson, a bírósági eljárás bármely más szakában, illetőleg adott esetben az ítélet végrehajtása céljából megjelenik.” Az Emberi Jogok Európai Egyezménye 5. cikkében rendelkezik a szabadsághoz és a biztonsághoz való jogról. Az

Source: https://magyarkozlony.hu/hivatalos-lapok/aad2cfddf9578b8de2694ec6f6e20613f4eefc20/dokumentumok/41285ece64e5328f54823a116139ff44462e1857/letoltes